b'\n_START_ARTICLE_\nThe Tunnel (s\xc3\xa8rie de televisi\xc3\xb3)\n_START_SECTION_\nProducci\xc3\xb3\n_START_PARAGRAPH_\nLa s\xc3\xa8rie, adaptaci\xc3\xb3 anglofrancesa de la s\xc3\xa8rie original escandinava Bron/Broen, va ser anunciada per primera cop al gener de 2013. La s\xc3\xa8rie de deu episodis havia de ser una coproducci\xc3\xb3 entre la cadena brit\xc3\xa0nica Sky Atlantic i la cadena francesa Canal+. La directora de Sky Atl\xc3\xa0ntic, Elaine Pyke, va encarregar-la amb la intenci\xc3\xb3 d\'establir el canal com una llar per als drames brit\xc3\xa0nics despr\xc3\xa9s de l\'emissi\xc3\xb3 de les s\xc3\xa8ries dram\xc3\xa0tiques com  Hit & Miss i Falc\xc3\xb3n. Degut a la configuraci\xc3\xb3 de la s\xc3\xa8rie, el di\xc3\xa0leg es parla tant en angl\xc3\xa8s com en franc\xc3\xa8s.  Aix\xc3\xb2 faria de The Tunnel la primera s\xc3\xa8rie brit\xc3\xa0nica i francesa biling\xc3\xbce._NEWLINE_El pressupost de la s\xc3\xa8rie s\'ha estimat al voltant d\'uns 15 milions de lliures.\n_START_SECTION_\nLocalitzaci\xc3\xb3\n_START_PARAGRAPH_\nLa filmaci\xc3\xb3 va comen\xc3\xa7ar al febrer de 2013 i va concloure a l\'agost de 2013, tenint lloc a diferents localitzacions de la localitat de Kent (dins les instal\xc2\xb7lacions de l\'Eurot\xc3\xbanel, Connaught Barracks, Discovery Park, Folkestone Harbour, The Turner Contemporary, Westwood Cross Shopping Centre) aix\xc3\xad com a les localitats de Folkestone, Dover i Margate. Mentre que al nord de Fran\xc3\xa7a es va filmar a les localitats de Boulogne-sur-Mer, Calais i Dunkerque.\n_START_SECTION_\nPrimera temporada\n_START_PARAGRAPH_\nLa troballa del que en un principi sembla el cad\xc3\xa0ver d\'una pol\xc3\xadtica dins les instal\xc2\xb7lacions de l\'Eurot\xc3\xbanel que connecta les localitats de Coquelles a Fran\xc3\xa7a i Folkestone al Regne Unit es converteix en un cas m\xc3\xa9s complicat el descobrir-se que correspon a dues dones diferents. El cos, col\xc2\xb7locat expressament just a la divis\xc3\xb2ria entre els dos pa\xc3\xafsos fa que s\'assigni l\'inspector en cap Karl Roebuck, brit\xc3\xa0nic, i la inspectora francesa Elise Wassermann per liderar la investigaci\xc3\xb3. L\'autoria del crim \xc3\xa9s assumida per una persona que s\'autoanomena el "terrorista de la veritat", el qual diu que vol cridar l\'atenci\xc3\xb3 sobre els problemes socials que pateixen els dos pa\xc3\xafsos.\n_START_SECTION_\nSegona temporada\n_START_PARAGRAPH_\nDespr\xc3\xa9s de la resoluci\xc3\xb3 del cas del "terrorista de la veritat" i que va comportar la mort del fill gran de l\'inspector Karl Roebuck, la situaci\xc3\xb3 dels dos inspectors va canviar. La francesa Elise Wassermann fou ascendida, mentre que la de l\'inspector brit\xc3\xa0nic va fer un pas enrere. Per\xc3\xb2 tots dos tornen a treballar junts a partir de la desaparici\xc3\xb3 d\'una parella de cient\xc3\xadfics francesos dins l\'Eurot\xc3\xbanel i l\'estavellament en estranyes circumst\xc3\xa0ncies d\'un avi\xc3\xb3 que realitza el vol entre Londres i Par\xc3\xads davant les costes angleses.\n_START_SECTION_\nBanda sonora\n_START_PARAGRAPH_\nLa m\xc3\xbasica del tema d\'obertura \xc3\xa9s The End of Time de Dominik Moll i Adrian Johnston, i interpretada per la cantant anglofrancesa Charlotte Gainsbourg.'